एसियाली एथलेटिक्समा सात खेलाडी
थाइल्यान्डको पतायामा हुने २५ औं एसियाली एथलेटिक्स च्याम्पियनसिपमा नेपालका ७ खेलाडीले प्रतिस्पर्धा गर्ने भएका छन् । जुलाई १० देखि १७ सम्म हुने प्रतियोगितामा दीपक अधिकारीले १० हजार मिटर दौड, मुकेश पालले १५ सय र ५ हजार मिटर दौड, सोमबहादुर कुमालले ४ सय र ८ सय मिटर दौड तथा शिवराज पार्की र आयुष कुँवरले १०० र २०० मिटर दौडमा प्रतिस्पर्धा गर्ने छन् ।
काठमाडौँ — थाइल्यान्डको पतायामा हुने २५ औं एसियाली एथलेटिक्स च्याम्पियनसिपमा नेपालका ७ खेलाडीले प्रतिस्पर्धा गर्ने भएका छन् । जुलाई १० देखि १७ सम्म हुने प्रतियोगितामा दीपक अधिकारीले १० हजार मिटर दौड, मुकेश पालले १५ सय र ५ हजार मिटर दौड, सोमबहादुर कुमालले ४ सय र ८ सय मिटर दौड तथा शिवराज पार्की र आयुष कुँवरले १०० र २०० मिटर दौडमा प्रतिस्पर्धा गर्ने छन् ।महिलामा राजपुरा पछाईंले ५ हजार मिटर दौड र फुलमति रानाले ८ सय र १५०० मिटर दौडमा भाग लिनेछन् । मुकेश, शिव र आयुषबाहेक सबै खेलाडी चीनको हाङझाउमा हुने १९ औं एसियाली खेलकुदका लागि छनोट खेलाडी हुन् ।प्रशिक्षकमा एथलेटिक्सका मुख्य प्रशिक्षक चन्द्रबहादुर गुरुङ र अफिसियलमा जितेन्द्र चौधरी छन् । आइतबार थाइल्यान्ड जाने टोलीलाई राष्ट्रिय खेलकुद परिषद्का उपाध्यक्ष शिव कोइराला र सदस्य–सचिव टंकलाल घिसिङले शनिबार बिदाइ गरे । 